भारत दुनिया का सब से बड़ा कचरा घर बनता जा रहा है. कुछ समय पहले हुए एक सर्वे में बताया गया था कि रहने के हिसाब से दिल्ली विश्व के सब से गंदे शहरों में से एक है. दुनिया के 215 शहरों में किए गए सर्वे के अनुसार दिल्ली 177वें नंबर पर है. मुंबई, चेन्नई और बंगलौर कुछ ऊपर बताए गए. मुंबई 160वें, बंगलौर 170वें और चेन्नई 175वें स्थान पर है. ज्यूरिख और विएना क्रमश: 1 व 2 नंबर पर हैं. कनाडा और अमेरिका के कैलगरी व होनोलूलू साफ शहरों में रहे, मैक्सिको को सब से गंदा बताया गया. विश्व की सब से बड़ी मानव संसाधन सलाहकार संस्था द्वारा यह सर्वे 2002 में किया गया था लेकिन एक ताजा सर्वे में दिल्ली और मुंबई को विश्व के 25 गंदे शहरों की सूची में शामिल किया गया है.